**Nolberto «Nobby» Albino Solano Todco** (født 12. desember 1974 i Callao) er en peruansk fotballspiller som spiller for det engelske League One-laget Hartlepool. Han er veldig populær i hjemlandet sitt, der han blir sett på som en av de mest berømte peruanerne. Han har til og med et eget frimerke med sitt navn og bilde på.

Karrieren hans startet i Peru. Først spilte han for Municipal (1993), deretter Sporting Cristal (1994–97), hvor han vant tre seriemesterskap (1994–96) og nådde finalen i Copa Libertadores i 1997. Etter det dro han til Argentina for å spille for Boca Juniors, før turen gikk til England og Newcastle United 12. august 1998. Han debuterte i Premier League i en kamp mot Chelsea 22. august, da han i det 67. minutt kom inn for målscorer Andreas Andersson.

Til Aston Villa og tilbake til Newcastle
----------------------------------------

I juni 2001 signerte han en ny femårskontrakt med Newcastle, men Newcastles daværende manager Sir Bobby Robson var misfornøyd med Solanos lojalitet til fedrelandet sitt. Derfor ble han solgt i januar 2004 til Aston Villa. Solano hadde vært meget populær blant Newcastles supportere og mange viste misnøye med salget.

For Aston Villa ble Solano en viktig spiller. Han ble toppscoreren deres i 2004/05-sesongen, og ble kåret til Årets spiller av supporterne, pressen og spillerne.

Likevel ble Solano på ny Newcastlespiller 31. august 2005, bare timer før overgangsvinduet stengte. Avtalen kostet Newcastle £1,5 million, i tillegg til at James Milner gikk på et sesonglangt lån til Aston Villa. Solano undertegnet en toårskontrakt, og overgangen ble godt tatt i mot blant Newcastlefansen.

I sine to perioder i Newcastle United har Solano scoret totalt 47 mål for klubben. Fredag den 13. mai 2011 gikk Solano på en fri overgang fra Championship-klubben Hull City til League One-klubben Hartlepool. Han lanserte umiddelbart en idé for ledelsen i klubben om å selge sesongkort for bare £100, noe som nå har ført til at Hartlepool har de billigste sesongkortene i hele det engelske ligasystemet.

Omplassering
------------

I 2006/07-sesongen flyttet manager Glenn Roeder Solano til høyreback etter at Stephen Carr ble skadet. Etter sesongen gikk Solanos kontrakt ut, og turen gikk videre til West Ham.

Landslagskarriere
-----------------

For Peru har Solano spilt over 90 kamper, og scoret 20 mål. Han har vært en viktig brikke i laget siden midten av 1990-tallet. I 2005 valgte Solano å gi seg på det peruanske landslaget på grunn av uoverensstemmelser med treneren, Freddy Ternero. I 2006 klarte den nye treneren, Franco Navarro, å overtale ham tilbake til landslagsspill.

Triviell informasjon
--------------------

* Nolberto Solano er en habil trompetspiller, og har startet sitt eget salsaband, *The Geordie Latinos*.

Referanser
----------

1. ↑   Argentine Soccer Database, oppført som NOLBERTO ALBINO SOLANO, BDFA player ID 3131[Hentet fra Wikidata]
2. ↑   transfermarkt.com, Transfermarkt spiller-ID 3460, besøkt 9. oktober 2017[Hentet fra Wikidata]

Eksterne lenker
---------------

* (en) Nolberto Solano – kategori av bilder, video eller lyd på Commons Rediger på Wikidata
* (en) Nolberto Solano på Internet Movie Database Rediger på Wikidata
* (en) Nolberto Solano – FIFA Rediger på Wikidata

* (en) Nolberto Solano – Transfermarkt Rediger på Wikidata

* (en) Nolberto Solano – Transfermarkt (manager) Rediger på Wikidata

* (en) Nolberto Solano – national-football-teams.com Rediger på Wikidata

* (en) Nolberto Solano – Soccerbase.com Rediger på Wikidata

* (en) Nolberto Solano – FootballDatabase.eu Rediger på Wikidata

* (en) Nolberto Solano – FBref Rediger på Wikidata
* (en) Hans egen hjemmeside